CELEX: 62010CA0196
Language: da
Date: 2011-07-14 00:00:00
Title: Sag C-196/10: Domstolens dom (Ottende Afdeling) af 14. juli 2011 — Paderborner Brauerei Haus Cramer KG mod Hauptzollamt Bielefeld (anmodning om præjudiciel afgørelse fra Finanzgericht Düsseldorf — Tyskland) (Den fælles toldtarif — kombineret nomenklatur — tarifering — pos. 2203 og 2208 — basismaltøl bestemt til fremstilling af en blandet drikkevare)

10.9.2011   
            
            
               DA
            
            
               Den Europæiske Unions Tidende
            
            
               C 269/15
            
         Domstolens dom (Ottende Afdeling) af 14. juli 2011 — Paderborner Brauerei Haus Cramer KG mod Hauptzollamt Bielefeld (anmodning om præjudiciel afgørelse fra Finanzgericht Düsseldorf — Tyskland)
   (Sag C-196/10) (1)
   
   (Den fælles toldtarif - kombineret nomenklatur - tarifering - pos. 2203 og 2208 - basismaltøl bestemt til fremstilling af en blandet drikkevare)
   2011/C 269/23
   Processprog: tysk
   
      Den forelæggende ret
   
   Finanzgericht Düsseldorf
   
      Parter i hovedsagen
   
   
      Sagsøger: Paderborner Brauerei Haus Cramer KG
   
      Sagsøgt: Hauptzollamt Bielefeld
   
      Sagens genstand
   
   Anmodning om præjudiciel afgørelse — Finanzgericht Düsseldorf — fortolkning af den kombinerede nomenklatur, som ændret ved Kommissionens forordning (EF) nr. 2031/2001 af 6. august 2001 (EFT L 279, s. 1) og forordning (EF) nr. 1832/2002 af 1. august 2002 (EFT L 290, s. 1) — basismaltøl (»malt beer base«) med et alkoholindhold på ca. 14 % vol, som udvindes af brygget øl ved en særlig behandling, der består i en rensning og en ultrafiltrering, og som er bestemt til fremstilling af en drikkevare, der er iblandet øl — tariferering i pos. 2203 eller pos. 2208 i den kombinerede nomenklatur?
   
      Konklusion
   
   Rådets forordning (EF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EØF) nr. 2587/91 af 26. juli 1991, skal fortolkes således, at en væske som den i hovedsagen omhandlede, der betegnes som »malt beer base« med et alkoholindhold på ca. 14 %, fremstillet af brygget øl, som renses og derefter undergives en ultrafiltrering, hvorved ingredienser som bitterstoffer og proteiner fortyndes, skal tariferes i pos. 2208 i den kombinerede nomenklatur i bilag I til den nævnte forordning, med senere ændringer.
   
      (1)  EUT C 161 af 19.6.2010.